Hrvatski sabor
20040401

Hvala lijepa gospođo potpredsjednice Sabora, kolegice i kolege zastupnici. Ovo je šesto izvješće Državne revizije i postavlja se skoro pitanje, zašto raspravljati o njemu? Koji su to zaključci koji su ostvareni od ovog Sabora? Je li ih ima? Naravno, moramo raspravljati i moramo dati ocijenu, i Sabor se ne može pomiriti sa parolom tko je jamio, jamio. Sabor ne može betonirati takvu situaciju. Po mojem sudu privatizacija na Hrvatski način moglo bi se reći da je genetski odredila razvojni put Hrvatskog gospodarstva i standard hrvatskih građana u zadnjih 14 godina. A kako je i kada počelo? Počelo je za vrijeme Domovinskog rata, za vrijeme obrane domovine. A kako je počelo? Počelo je na način da su banke, društvene banke u državnom vlasništvu davale ne kritično kredite bez kontrole bankarskog rizika i to ovlaštenim osobama, a te osobe nisu garantirale povratak ničim. A onda je država odlučila sanirati banke sa 50 milijardi kuna na teret hrvatskih građana, da bi zatim te naše Hrvatske banke prodala za 5 milijardi kuna.